Lietuvos automobilių sporto federacija

**Lietuvos automobilių sporto federacija (LASF)** – organizacija, vienijanti automobilių sportą propaguojančius ar remiančius asmenis. Įkurta 1990 m. Kaune. Organizacijoje veikia 11 komitetų, kuriuose sprendžiami atskirų automobilių sporto šakų klausimai. LASF tai vienintelė FIA pripažinta automobilių sporto valdžia Lietuvoje.

## Istorija

Pačios pirmosios automobilių sporto varžybos Lietuvoje įvyko 1926 m., organizuotos Lietuvos automobilių klubo. Tai buvo 1 km distancijos sprinto rungtis kelyje Kaunas–Garliava. Tačiau sutartiniai laikoma, kad 1931 m. data geriausiai atspindi automobilių sporto pradžią Lietuvoje, nes tais metais liepos 24 dieną įvyko pirmasis Respublikinio masto ralis – „Aplink Lietuvą“. Šiose automobilių lenktynėse startavo daug žinomų Lietuvai žmonių. Varžybas globojo bei prizą – Prezidento taurę – nugalėtojui įsteigė Lietuvos Respublikos prezidentas Antanas Smetona. Lietuvos automobilių klubas tapo Tarptautinės automobilių federacijos nariu 1929 m. Prieš Antrąjį pasaulinį karą įvyko tik 3 tokie renginiai. Taurės varžybos atgimė 1996 m. ir nuo tol vyksta kasmet.

Pirmasis Lietuvos automobilių ralio čempionatas įvyko 1960-aisiais metais. 1961 ir 1962 m. Nemuno žiede prasidėjo ir žiedinės bei automobilių kroso varžybos.

Sovietmečiu automobilių sportas vyko per DOSAAF organizaciją. 1960-aisiais Vikis Oleka įkūrė nuo DOSAAF nepriklausomą automobilių sporto komitetą, vėliau virtusį LASF. Lietuvos ralis gimė tuomet rankom sukirtus Vilnius bei Kauno taksi parkų vadovams.

Po nepriklausomybės atgavimo, 1990 m. Kaune oficialiai buvo įkurta LASF. 1994 m. LASF buvo priimta į FIA.

## LASF struktūra ir veikla


ASK „Akseleratorius“
 Bekelės fiesta VšĮ
 Extempas ASK
 Greičio broliai VšĮ
 Kupiškio auto-moto sportas VšĮ
 Mažeikių ASK
 Norlin VšĮ
 Pilėnai Alytaus raj. Techninių Sporto Šakų Klubas
 Samsono motorai ASK VšĮ
 Tornada ASK
 Žaibas Klaipėdos r. ASK
 Akademija Motorsportas
 Automotoprojektai VšĮ
 Autoralis ASK
 Autorikona ASK
 BB Klub VšĮ
 Baltijos sportas Klaipėdos m. TSK
 Gralis ASK
 Greičio manija VšĮ
 Juta KSK
 Kauno automobilininkų sporto klubas
 Kauno technikos kolegijos autofanų klubas
 Kelmės ASK
 Lietuvos BMW klubas VO
 Lietuvos automobilių klubas
 Lietuvos kartingo federacija
 Livisa ASK
 M-Rally team VšĮ
 Masneka ASK
 MOTORSPORT LT VšĮ
 Pitlane UAB
 Promo events VšĮ
 Ralio Ratai VšĮ
 Rimo Kauno SK VšĮ
 Sportinio vairavimo centras Vilniaus m.
 Startas LAMSTVK
 Tanagra Racing VŠI
 Traseras SK
 Vilkyčiai ASK
 Čapkausko autosportas VšĮ
 ŠAKIŲ ASK
 Blue Arrow Sport
 Tadas
 Kauno Autoklubas
 VŠĮ Ekrosas
 Viešoji įstaiga Šeinauskas ir partneriai
 MB „Renkinas“
 UAB PRORACING
 Slalomo akademija
 VŠĮ TAURAS RACING
 VšĮ „Petrovo motorsportas“
 Demonto automobilių sporto klubas
 Biržų Automobilių Sporto Klubas
 VšĮ „RD signs racing“
 ASK „ESmotorsport“
 Automobilių sporto klubas SMART motorsport
 VSI MV sportas
 VŠĮ Izotono sportas
 Klubas „Urta Sport“
 Tarptautinė automobilių sporto veteranų asociacija
 Ralio draugai
 Visagino AMSK
 VŠĮ „R.Baciuška“
 VšĮ „Koziris“
 VšĮ“Bmw Motorsport Team Lt“
 THE LOST BOYS, asociacija
 VšĮ „Benzingalviai“
 VŠĮ Integres
 Septyni liūtai VšI
 Ralio akademija
 8000RPM Motorsport
 VšĮ „Kartingo akademija“ (Baltic Karting Academy)
 VšĮ „Automobilių sporto projektų grupė“
 Motorsport Šiauliai
 Projektas Dakaras VšĮ
 MB Ring Challenge
 VŠĮ „Keturi Tekėne“
**Taip pat yra 28 asocijuoti nariai**.
*Atnaujinta *


LASF sudaro nariai – automobilių sportą propaguojantys ar remiantys juridiniai asmenys (narių skaičius svyruoja ties 50 narių riba). Aukščiausias LASF valdymo organas yra visuotinis LASF narių suvažiavimas. Suvažiavime renkamas LASF Prezidentas ir LASF Taryba. Tarybos nariai kuruoja šias sporto sferas: ralį, krosą, žiedą, rali-krosą, 4×4, dragą, driftą, kitas šakas (kalnų, slalomo lenktynes), varžybų saugą, techninius reikalavimus, teisėjų ir sporto senjorų veiklą.

LASF nustato normatyvus sportininkams bei organizatoriams, leidžia Lietuvos automobilių sporto kodeksą bei kasmetinį kiekvienos automobilių sporto šakos reglamentą. Vykdo automobilių ralio, ralio sprinto, kroso, žiedo, ilgų distancijų žiedinių lenktynių rali-kroso, slalomo, drago, greituminio slalomo ir kalnų lenktynių bei slalomo čempionatai, 4X4 LASF Taurės varžybos, kroso ir mini žiedinių lenktynių pirmenybės. Be čempionatų etapų LASF reglamentuoja virš 50 įvairaus pobūdžio varžybų, kurios derinamos su atskirų šakų komitetais ir priskiriamos prie „C“ lygos varžybų.

Vyksta bendradarbiavimas su kaimyninėmis šalimis, vyksta Šiaurės Europos zonos šalių čempionatas, bendros rali-kroso varžybos su Lenkijos federacija ir bendro ralio čempionato varžybos su Latvijos federacija. Nuo 2011 m. LASF glaudžiai bendradarbiaujant su FIA atstovais bei Lenkijos ir Latvijos federacijomis, kartu praveda bendrus ralio, kroso bei rali-kroso  etapus.  2014 m. Lietuvoje ir Lenkijoje vyko bendras Pasaulio ralio čempionato (WRC) etapas.   

### LASF Prezidentai

* Pirmuoju LASF Prezidentu 1990 m. tapo Paulius Jankūnas, vadovavo iki 1995 m.

* Sigitas Alesius vadovavo dvi kadencijas 1995–1999 m. ir 1999–2004 m.

* Romas Austinskas 2004–2007 m. Šios kadencijos metu R.Austinskas atsistatydino iš prezidento pareigų ir tame pačiame suvažiavime iš karto vėl pateikė savo kandidatūrą į prezidento pareigas.

* Romas Austinskas 2007–2009 m. sausio 17 d. Tą dieną įvyko neeilinis rinkiminis suvažiavimas, inicijuotas daugumos LASF narių, kurio metu R. Austinskas buvo nušalintas nuo pareigų.

* Gintaras Furmanavičius laikinai ėjo LASF prezidento pareigas tarp 2009 m. sausio 17 d. ir 2011 m. sausio 10 d. Tačiau dėl vykusio teismo, registrų centre kaip LASF prezidentas nebuvo įregistruotas.

* Romas Austinskas teismo sprendimu sugrąžintas į prezidento pareigas, ir užbaigė kadenciją 2011 m. balandžio 30 d.

* Gintaras Furmanavičius. 2011–2015 m.

* Romas Austinskas išrinktas 3-ą kartą, vadovavo 2015–2019 m.

* 2019 m. kovo mėn. LASF Prezidentu išrinktas Saulius Girdauskas. 2020 m. kovo 10 d. LASF taryba suspendavo S. Girdausko įgaliojimus eiti Prezidento pareigas, nepasitikėjimą juo išreiškus 38 asociacijos nariams po to kai kovo 1 d. reido metu S. Girdauskui buvo nustatytas 1,07 promilės girtumo laipsnis. 2020 m. gegužės 3 d. LASF apeliacinis teismas Saulių Girdauską nušalino nuo federacijos prezidento pareigų.

* 2020 m. liepos 28 d. balsų dauguma prezidentu išrinktas Egidijus Janavičius. Egidijus Janavičius atsistatydino 2022 m. balandžio 19 d., po to kai dėl politinių komentarų, susijusių su Rusijos invazija į Ukrainą, iš organizacijos pasitraukė keletas narių, kurie po to viešai kritikavo LASF prezidentą dėl neišreikštos tvirtos pozicijos dėl karo Ukrainoje. 2022 m. birželio 15 d. LASF surengė neeilinį suvažiavimą, kuriame buvo svarstytas Egidijaus Janavičiaus atsistatydinimas bei naujo prezidento rinkimai. Paraiškų kelti prezidento kandidatūra nebuvo. Daugumos balsų sprendimu Egidijus Janavičius buvo paliktas pareigose, o LASF etikos ir drausmės komisija pripažino kodekso pažeidimus ir paskyrė nuobaudas kritiką išreiškusiems nariams - Vaidotui Žalai ir Artūrui Daunoravičiui. 2022 m. birželio 23 d. LASF galiausiai viešai pasmerkė Rusijos agresiją Ukrainos atžvilgiu, bei LASF nario Gedimino Maškausko pasisakymus prieš Ukrainą.

* 2024 m. Egidijus Janavičius buvo perrinktas antrai kadencijai. E.Janavičius buvo vienintelis kandidatas.

## Renginiai

Didžiausi LASF remiami automobilių sporto renginiai Lietuvoje:

* 300 Lakes Rally
* Winter Rally
* 1000 km lenktynės - vyksta nuo 2000 m.
* „Kauno rudens“ ralis
* Ralis „Aplink Lietuvą“
* Rally Žemaitija
* Rally Classic Druskininkai
* Rally Utena
* Rally Elektrėnai
* Rally Rokiškis
* „Drift Allstars“
* Rali-kroso Europos čempionato iššūkio taurė
* 2014 m. WRC etapo dalis
* „Autoaibė Lithuanian Baja – Perimetras“ vyksta nuo 2011 m.

### Čempionatai
* Lietuvos automobilių ralio čempionatas (LARČ)
* Lietuvos automobilių ralio sprinto čempionatas (LARSČ)
* Lietuvos mini ralio čempionatas (LMRČ)
* Lietuvos automobilių kroso čempionatas (LAKČ)
* Lietuvos žiedinių lenktynių čempionatas
* Lietuvos automobilių bekelės čempionatas
* Lietuvos Baja (rally raid) taurė
* Lietuvos drifto čempionatas
* Lietuvos drag lenktynių empionatas
* Lietuvos automobilių slalomo čempionatas

## Šaltiniai

## Nuorodos
* Oficiali svetainė
* Lietuvos automobilių sporto federacijos diskusijų forumas